ঝটিকা সফরে UAE প্রেসিডেন্ট! বিমানবন্দরেই জড়িয়ে ধরলেন মোদি

ওয়েব ডেস্ক: ইরানের (Iran) আকাশে যখন জমছে যুদ্ধের মেঘ, তখন ভারতে ঝটিকা সফর সারলেন সংযুক্ত আরব আমিরশাহির (UAE) প্রেসিডেন্ট শেখ মহম্মদ বিন জায়েদ আল নাহিয়ান (Sheikh Mohamed bin Zayed Al Nahyan)। সোমবার দিল্লির (Delhi) ইন্দিরা গান্ধী আন্তর্জাতিক বিমানবন্দরে তাঁকে উষ্ণ আলিঙ্গনে স্বাগত জানান প্রধানমন্ত্রী নরেন্দ্র মোদি (Narendra Modi)। তবে তিনি ভারতে ছিলেন মাত্র দু’ঘণ্টা। এই ক্ষুদ্র সফরেই দু’দেশের শীর্ষ নেতৃত্বের মধ্যে বিশেষ বৈঠক হয় বলে খবর।

এদিন বিমানবন্দরে রেড কার্পেটে ‘গার্ড অফ অনার’-এর মাধ্যমে সংযুক্ত আরব আমিরশাহির প্রেসিডেন্টকে সম্মান জানানো হয়। হাসিমুখে তাঁর সঙ্গে একই গাড়িতে সফর করতে দেখা গিয়েছে নরেন্দ্র মোদিকেও। সেই সব ছবি সোশ্যাল মিডিয়ায় পোস্ট করে শেখ মহম্মদকে ‘ভাই’ সম্বোধন করেছেন নরেন্দ্র মোদি। ক্যাপশনে তিনি লেখেন, ‘ভাইকে স্বাগত জানাতে বিমানবন্দরে গিয়েছিলাম। এই সফর ভারত ও সংযুক্ত আরব আমিরশাহির শক্তিশালী বন্ধুত্বের প্রতিফলন।”

Went to the airport to welcome my brother, His Highness Sheikh Mohamed bin Zayed Al Nahyan, President of the UAE. His visit illustrates the importance he attaches to a strong India-UAE friendship. Looking forward to our discussions.@MohamedBinZayed pic.twitter.com/Os3FRvVrBc

— Narendra Modi (@narendramodi) January 19, 2026

আরও পড়ুন: “মূল্য দিতে হচ্ছে আমেরিকাকে,” ভারতকে AI খোঁচা ট্রাম্পের উপদেষ্টার

সংযুক্ত আরব আমিরশাহির প্রেসিডেন্টের এই ঝটিকা সফরকে আন্তর্জাতিক কূটনীতির দিক থেকে বেশ গুরুত্বপূর্ণ বলেই মনে করা হচ্ছে। কারণ এই সময়েই মধ্যপ্রাচ্যের আরেক দেশ ইরানে বিক্ষোভ চলছে। পাশাপাশি, মার্কিন প্রেসিডেন্ট ডোনাল্ড ট্রাম্প সম্প্রতি ইরানের সরকারকে উৎখাতের ডাক দিয়ে পরিস্থিতিকে আরও উত্তপ্ত করেছেন। পাল্টা হুঁশিয়ারি দিয়েছে তেহরানও। ফলে একথা বলাই যায় যে মধ্যপ্রাচ্যে যখন যুদ্ধের মেঘ ঘনীভূত, তখন সেখানের আরেক দেশের সঙ্গে কূটনৈতিক সম্পর্ক উন্নতির মরিয়া চেষ্টা করছে মোদি সরকার।

দেখুন আরও খবর:

The post ঝটিকা সফরে UAE প্রেসিডেন্ট! বিমানবন্দরেই জড়িয়ে ধরলেন মোদি first appeared on KolkataTV.