বয়কটের হুমকির পর ফের মাঠের দিকে রওনা দিল পাক ক্রিকেটাররা!

ওয়েব ডেস্ক : এশিয়া কাপে (Asia Cup) চুড়ান্ত নাটক। কিছুক্ষণ আগেই জানা গিয়েছিল হ্যান্ডশেক বিতর্কের কারণে সংযুক্ত আরব আমিশাহির (UAE) বিরুদ্ধে ম্যাচ বয়কট করেছে পাকিস্তান (Pakistan)। তবে জানা যাচ্ছে, দীর্ঘ টালবাহানার পর ফের দুবাই স্টেডিয়ামের উদ্দেশ্যে রওয়া দিল পাক দল। সূত্রের খবর, পাক দলের তরফে ইতিমধ্যে আবেদন জানানো হয়েছে যাতে এই ম্যাচ এক ঘন্টা দেরিতে শুরু হয়। তাই এই ম্যাচ ৯টা থেকে শুরু হবে বলে জানা যাচ্ছে।

রবিবার ম্যাচ জেতার পর শাহিন আফ্রিদিদের সঙ্গে হাত মেলাননি সূর্যকুমার যাদবরা। তা নিয়ে এখনও চলছে জোর বিতর্ক। ম্যাচ রেফারি ভারতীয় ক্রিকেট বোর্ডের নির্দেশে কাজ করছে বলে অভিযোগ করেছিল পাক বোর্ড। এমন পরিস্থিতিতে ম্যাচ রেফারি অ্যান্ডি পাইক্রফটকে এশিয়া কাপ (Asia Cup) থেকে বয়কটের দাবি জানান তারা। আর তা নাহলে ম্যাচ বয়কটের হুমকি দিয়েছিল পাক বোর্ড।

আরও খবর : আইসিসির সেরা হলেন বরুণ, স্মৃতি, শীর্ষে অভিষেক, হার্দিকও

জানা গিয়েছিল, বুধবার সকালে পাইক্রাফটকে বহিস্কারের জন্য আবেদন জানিয়েছিল পিসিবি (PCB)। তবে সেই আবেদন খারিজ করা হয়েছিল আন্তর্জাতিক ক্রিকেট সংস্থা আইসিসি (ICC)-র তরফে। এর পরেই জানা যাচ্ছিল, এরই প্রতিবাদে সংযুক্ত আরব আমিরাতের বিরুদ্ধে আজ মাঠে নামবে না পাক দল।

সূত্রের খবর, প্রথমে ক্রিকেটারদের কিট ও অন্যান্য জিনিসপত্র বাসে তুলে ফেলা হয়েছিল। এমনকি কয়েকজন ক্রিকেটার উঠে পড়েছিলেন বাসেও। তবে এর পরেই পিসিবির (PCB) তরফে ম্যাচ বয়কট করার নির্দেশ দেওয়া হয় বলে খবর। তার পরেই যে পাক ক্রিকেটাররা বাসে উঠেছিলেন তাঁরাও নাকি হোটেলে ফিরে যান বলে জানা যাচ্ছিল।

কিন্তু এর কিছুক্ষণের মধ্যে পরিস্থিতি পাল্টাতে শুরু করে। পিসিবি (PCB) চেয়ারম্যান তথা এশিয়ান ক্রিকেট কাউন্সিলের প্রেসিডেন্ট মহসিন নকভি জানান, পাক দলের তরফে ম্যাচ এক ঘন্টা ফিছিয়ে দেওয়ার অনুরোধ করেছে। তবে প্রশ্ন উঠছে, একদিকে শোনা যাচ্ছিল ম্যাচ বয়কট করেছে পাকিস্তান। তার মাঝেই জানা যাচ্ছে, আবার মাঠের উদ্দেশ্যে রওনা দিয়েছে তারা, তার জন্য নাকি ম্যাচ এক ঘন্টা পিছিয়ে দেওয়ারও অনুরোধ করা হয়েছে, ফলে কে এই অনুরোধকে মান্যতা দিল ? তা নিয়ে প্রশ্ন উঠছে

দেখুন অন্য খবর :